Ο συνδυασμός των αγωνιστών του υποδοχέα του γλυκαγονοειδούς πεπτιδίου-1 (GLP-1) και των αναστολέων του συμμεταφορέα νατρίου-γλυκόζης-2 (SGLT-2) ως θεραπεία στο σακχαρώδη διαβήτη τύπου 2. Συστηματική ανασκόπηση και μετα-ανάλυση
Creators: name: Μάντσιου, Χρυσάνθη Δημητρίου
Publisher: name: Aristotle University of Thessaloniki
Year: 2020
Subjects: Αγωνιστής του υποδοχέα του γλυκαγονοειδούς πεπτιδίου-1 (GLP-1)
Αναστολέας του συμμεταφορέα νατρίου-γλυκόζης-2 (SGLT-2)
Συστηματική ανασκόπηση και μετα-ανάλυση
Glucagon-like peptide 1 receptor agonist (GLP-1 RA)
Sodium glucose co-transporter 2 inhibitor (SGLT-2i)
Systematic review and meta-analysis

description: Σκοπός: Η εκτίμηση της αποτελεσματικότητας και της ασφάλειας της συνδυαστικής θεραπείας με αγωνιστή του υποδοχέα του γλυκαγονοειδούς πεπτιδίου-1 (GLP-1 RA) και αναστολέα του συμμεταφορέα νατρίου-γλυκόζης 2 (SGLT-2i) σε ασθενείς με σακχαρώδη διαβήτη τύπου 2. Μέθοδοι: Αναζητήθηκαν μέχρι 2 Δεκεμβρίου 2019 στις ηλεκτρονικές βάσεις Medline, Embase και Cochrane Library τυχαιοποιημένες κλινικές δοκιμές σε ενήλικες ασθενείς με σακχαρώδη διαβήτη τύπου 2 που μελετούσαν τη συγχορήγηση GLP-1 RA και SGLT-2i είτε ως θεραπεία ταυτόχρονης έναρξης είτε ως θεραπεία προσθήκης του ενός στο άλλο σε σύγκριση με εικονικό φάρμακο ή άλλο αντιδιαβητικό παράγοντα. Πρωτεύον καταληκτικό σημείο ήταν η μεταβολή της γλυκοζυλιωμένης αιμοσφαιρίνης (HbA1c). Δευτερεύοντα καταληκτικά σημεία ήταν η μεταβολή του σωματικού βάρους, της αρτηριακής πίεσης και του εκτιμώμενου ρυθμού σπειραματικής διήθησης (eGFR), καθώς και η επίπτωση σοβαρού υπογλυκαιμικού επεισοδίου, θανάτου από κάθε αιτία, καρδιαγγειακού θανάτου, εμφράγματος του μυοκαρδίου, αγγειακού εγκεφαλικού επεισοδίου και νοσηλείας για καρδιακή ανεπάρκεια. Η μετα-ανάλυση των δεδομένων πραγματοποιήθηκε με μοντέλο των τυχαίων επιδράσεων. Αποτελέσματα: Επτά μελέτες (1913 ασθενείς) πληρούσαν τελικώς τα κριτήρια εισαγωγής και συμπεριλήφθηκαν στη συστηματική ανασκόπηση και μετα-ανάλυση. Σε σύγκριση με τους GLP-1 αγωνιστές, η θεραπεία με συνδυασμό GLP-1 RA/SGLT-2i συσχετίστηκε με μεγαλύτερη ελάττωση της HbA1c (WMD -0.61%, 95% CI -1.09 έως -0.14%, 4 μελέτες), του σωματικού βάρους (WMD -2.59 kg, -3.68 έως -1.51 kg, 3 μελέτες) και της συστολικής αρτηριακής πίεσης (WMD -4.13 mmHg, -7.28 έως -0.99 mmHg, 4 μελέτες). Σε σύγκριση με τους SGLT-2 αναστολείς, ο συνδυασμός GLP-1 RA/SGLT-2i οδήγησε σε μεγαλύτερη μείωση της HbA1c (WMD -0.85%, 95% CI -1.19 έως -0.52%, 6 μελέτες) και της συστολικής αρτηριακής πίεσης (WMD -2.66 mmHg, 95% CI -5.26 έως -0.06 mmHg, 6 μελέτες), αλλά όχι του σωματικού βάρους (WMD -1.46 kg, 95% CI -2.94 έως 0.03 kg, 5 μελέτες). Μετά την εξαίρεση δεδομένων μιας μελέτης που είχε σημαντικά μεγαλύτερη διάρκεια από τις υπόλοιπες, το σωματικό βάρος μειώθηκε και έναντι SGLT-2i (-1.79 kg, -2.99 έως -0.59 kg, πέντε μελέτες). Επιπλέον, ο συνδυασμός των δύο φαρμάκων δεν αύξησε την επίπτωση της σοβαρής υπογλυκαιμίας. Τα δεδομένα σχετικά με θνησιμότητα και καρδιαγγειακές εκβάσεις ήταν λιγοστά. Συμπεράσματα: Η θεραπεία με συνδυασμό GLP-1 RA/SGLT-2i φαίνεται να ελαττώνει τη HbA1c, το σωματικό βάρος και τη συστολική αρτηριακή πίεση χωρίς αύξηση του κινδύνου σοβαρής υπογλυκαιμίας σε σύγκριση με τους GLP-1 αγωνιστές ή τους SGLT-2 αναστολείς. Η εξαγωγή ακλόνητων συμπερασμάτων σχετικά με τη μακροπρόθεσμη αποτελεσματικότητα του συνδυασμού αυτού ή την επίδραση στα καρδιαγγειακά αποτελέσματα είναι επισφαλής.
description: Aim To assess the efficacy and safety of combination therapy with a glucagon-like peptide 1 receptor agonist (GLP-1 RA) and a sodium glucose co-transporter 2 inhibitor (SGLT-2i) in patients with type 2 diabetes. Methods We searched Medline, Embase, the Cochrane Library, and grey literature sources until December 2, 2019 for randomized controlled trials in adults with type 2 diabetes assessing the combination of GLP-1 RA and SGLT-2i, either as co-initiation therapy or as add-on to each other, against placebo or an active comparator. The primary outcome was change in HbA1c. Secondary outcomes included change in body weight, blood pressure, and eGFR, and incidence of severe hypoglycemia, all-cause mortality, cardiovascular mortality, myocardial infarction, stroke and hospitalization for heart failure. We pooled data using random effects meta-analyses. Results Seven trials (1913 patients) were eligible. Compared to GLP-1 RA, GLP-1 RA/SGLT-2i combination therapy was associated with greater reduction in HbA1c (weighted mean difference -0.61%, 95% CI -1.09 to -0.14%, four studies), body weight (-2.59 kg, -3.68 to -1.51 kg, three studies), and systolic blood pressure (-4.13 mmHg, -7.28 to -0.99 mmHg, four studies). Compared to SGLT-2i, GLP-1 RA/SGLT-2i combination therapy reduced HbA1c (-0.85%, -1.19 to -0.52%, six studies) and systolic blood pressure (-2.66 mmHg, -5.26 to -0.06 mmHg, six studies), but not body weight (-1.46 kg, -2.94 to 0.03 kg, five studies). After excluding data for one trial that had a considerably longer duration than the remaining studies, body weight was also reduced versus SGLT-2i (-1.79 kg, -2.99 to -0.59 kg, five studies). Combination therapy did not increase the incidence of severe hypoglycemia. Data for mortality and cardiovascular outcomes were scarce. Conclusions GLP-1 RA/SGLT-2i combination therapy seems to reduce HbA1c, body weight and systolic blood pressure without increasing the risk for severe hypoglycemia compared to either GLP-1 RA or SGLT-2i. No robust conclusions can be made regarding long-term effectiveness or effect on cardiovascular outcomes.